Для Уладзіміра Пеніна, нядаўна прызначанага на пасаду намесніка кіраўніка рэгіёна, гэта першы візіт ва ўнікальную не толькі ў вобласці, але і ў рэспубліцы ўстанову адукацыі. Падчас экскурсіі высокаму госцю паказалі, у якіх умовах жывуць і развіваюцца дзеці. Класы, творчыя майстэрні, музейны пакой “Беларуская хатка”, выступленні выхаванцаў выклікалі выключна станоўчыя эмоцыі ў наведвальнікаў. Многія з іх скарысталіся магчымасцю зрабіць пакупку ў краме школы-фабрыкі, дзе прапануюцца вырабы дзяцей і педагогаў.